Na temelju članka 22. Statuta ,,Bandić Milan 365 – Stranka rada i solidarnosti’’ Skupština ,,Bandić Milan 365 – Stranka rada i solidarnosti’’ na dan 30. ožujka 2019. godine usvojila je ovu

**STATUTARNU ODLUKU**

o izmjenama i dopunama Statuta ,,Bandić Milan 365 – Stranka rada i solidarnosti’’

**Članak 1.**

Mijenja se nadnaslov (preambula) i glasi:

,,Na temelju članka 6. stavka 1. Ustava Republike Hrvatske (,,Narodne novine “, broj 56/90 do 05/14) i odredbi Zakona o političkim strankama (,,Narodne novine’’, broj 76/93 do 28/06) Skupština ,,Bandić Milan 365 - Stranka rada i solidarnosti’’ usvojila je dana 30. ožujka 2019. godine Statutarnu odluku o izmjenama i dopunama Statuta ,,Bandić Milan 365 – Stranka rada i solidarnosti’’.

**Članak 2.**

Članak 2. stavak 3. mijenja se i glasi:

,,Skraćeni naziv Stranke glasi: ‘’365 Stranka rada i solidarnosti’’.

**Članak 3.**

Članak 15. stavak 2. mijenja se i glasi:

,,Disciplinski postupak može pokrenuti Predsjedništvo središnje organizacije Stranke, Predsjedništvo organizacije na razini Gradske organizacije Grada Zagreba, Predsjedništvo županijskih organizacija, Predsjedništvo organizacija gradskih četvrti te Predsjedništvo gradskih i općinskih organizacija, a provodi ga Sud časti Stranke’’.

**Članak 4.**

Iznad članka 20. dodaje se podnaslov ,,Središnja tijela’’, te se u članku 20. ispred riječi tijela dodaje riječ ,,Središnja’’, između riječi ,,Predsjedništvo’’ i ,,Predsjednik’’ dodaje se riječ ,,i’’ te se brišu riječi ,,i potpredsjednik’’.

**Članak 5.**

U članku 21. stavku 2. točki 1. brišu se riječi ,,općinskih i gradskih’’, a u stavku 5. brišu se riječi ,,bez prava glasa’’.

**Članak 6.**

U članku 22. točki 2. brišu se riječi ,,i Suda časti’’.

**Članak 7.**

U članku 25. stavku 7. u zadnjoj rečenici između riječi ,,vodi i riječi ,,zapisničar’’ dodaje se riječ ,,izabrani’’ te se brišu riječi ,,kojeg odredi Radno predsjedništvo Skupštine’’.

**Članak 8.**

U članku 26. stavku 2. riječ ,,čine’’ zamjenjuje se riječju ,,čini’’, u točki 2. riječ ,,trideset’’ zamjenjuje se riječju ,,četrdeset’’, te se briše točka 3. koja glasi ,,Predsjednici županijskih organizacija Stranke i Gradske organizacije Grada Zagreba’’.

**Članak 9.**

U članku 27. točki 8. ispred riječi ,,tajnika’’ dodaje se riječ ,,Glavnog’’, dosadašnja točka 9. postaje točka 12., a ubacuje se nova točka 9. koja glasi: ,,imenovati Poslovnog direktora na prijedlog Predsjednika Stranke’’, točka 10. koja glasi: ,,imenovati Političkog, Organizacijskog i Međunarodnog tajnika na prijedlog Predsjednika Stranke’’ i točka 11. koja glasi: ,,bira i razrješava članove Statutarne komisije i Suda časti’’.

**Članak 10.**

U članku 29. stavku 1. riječ ,,petnaest’’ zamjenjuje se riječju ,,četrdeset’’, u stavku 2. brišu se riječi ,,kojeg izabire Glavni odbor na prijedlog Predsjednika’’ te se iza riječi Glavni tajnik dodaju riječi ,,predsjednici županijskih organizacija i Gradske organizacije Grada Zagreba, predsjednici interesnih oblika organiziranja’’.

**Članak 11.**

U članku 30. briše se točka 11. koja glasi: ,,imenuje Poslovnog direktora Stranke te vodi brigu o poslovanju, upravljanju i raspolaganju imovinom Stranke’’, a u točki 13. između riječi ,,Stranke’’ i riječi ,,obavlja’’ dodaje se riječ ,,te’’.

**Članak 12.**

U članku 31. stavku 5. riječ ,,nijedan’’ zamjenjuje se riječima ,,niti jedan’’.

**Članak 13.**

Iznad članka 33. briše se naslov ,,Potpredsjednici’’.

**Članak 14.**

Iznad naslova Glavni tajnik koji se odnosi na članak 34. dodaje se nadnaslov koji glasi: ,,Izvršno – operativna tijela’’.

**Članak 15.**

Iza članka 34. dodaje se novi naslov ,,Politički, organizacijski i međunarodni tajnik te članci: 34.a, 34.b i 34.c koji glase:

Članak 34.a

Politički tajnik je političko-operativno tijelo stranke koje za svoj rad odgovara Predsjedniku i Glavnom odboru.

Politički tajnik:

* koordinira rad Predsjedništva i Kluba zastupnika u Hrvatskom saboru;
* prati političko djelovanje organizacija na području Republike Hrvatske;
* prati i analizira društveno-politička kretanja u Republici Hrvatskoj;
* sudjeluje u informiranju članova Stranke;
* obavlja ostale poslove u skladu sa Statutom.

Političkog tajnika imenuje Glavni odbor na prijedlog Predsjednika Stranke, a na razdoblje od četiri godine.

Članak 34.b

Organizacijski tajnik je radno tijelo Stranke koje za svoj rad odgovara Predsjedniku i Glavnom odboru.

Organizacijski tajnik:

* koordinira aktivnosti Stranke;
* sudjeluje u radu sa simpatizerima i građanima;
* daje potporu organizacijskim blicima rada na terenu te uspostavlja pravne i materijalne pretpostavke za osnivanje organizacija na terenu;
* obavlja ostale poslove u skladu sa Statutom.

Organizacijskog tajnika imenuje Glavni odbor na prijedlog Predsjednika Stranke, a na razdoblje od četiri godine.

Članak 34.c

Međunarodni tajnik je radno tijelo Stranke koje za svoj rad odgovara Predsjedniku i Glavnom odboru.

Međunarodni tajnik:

* koordinira međunarodnu suradnju stranke;
* prati i analizira drušveno-politička kretanja u zemljama okruženja i Europskoj uniji i međunarodnim odnosima u kojima sudjeluje Republika Hrvatska;
* prati i analizira rad Europskog parlamenta;
* obavlja ostale poslove u skladu sa Statutom.

Međunarodnog tajnika imenuje Glavni odbor na prijedlog Predsjednika Stranke, a na razdoblje od četiri godine.

**Članak 16.**

U članku 38. stavak 2. postaje stavak 5.

**Članak 17.**

U članku 39. stavku 1. brišu se riječi ,,koji između sebe biraju predsjednika i zamjenika predsjednika Suda časti’’, a dodaju se riječi ,,koje bira i razrješava Glavni odbor’’.

Stavak 4. se mijenja i glasi:

,,Glavni odbor Stranke Pravilnikom propisuje način rada i odlučivanja Suda časti te mjere koje isti Sud može izreći članu zbog njegovih radnji ili propusta’’.

Stavak 5. mijenja se i glasi:

,,Sud časti za svoj rad odgovara Glavnom odboru kojem jednom godišnje podnosi izvješće o svom radu’’.

**Članak 18.**

Iza članka 43. brišu se članci 44., 45., 46., 47., 48., članak 49. postaje članak 44. te iza članka 44. članci nastavljaju slijed numeracije.

**Članak 19.**

Članak 53.a postaje članak 49, članak 53.b postaje članak 50 te se stavlja ispod naslova ,,Predsjednik gradske organizacije Stranke’’, članak 53.c postaje članak 51 te se stavlja ispod naslova ,,Predsjedništvo gradske organizacije’’.

**Članak 20.**

Članak 54. briše se, te iza njega nastavljaju članci 52., 53., 54., 55. i 56. U članku 55. stavku 1. iza riječi ,,članova’’ dodaju se riječi ,,koje čini’’ te se riječi ,,predsjednik, potpredsjednika, tajnika’’ zamjenjuju riječima ,,predsjednik, potpredsjednici, tajnik’’.

**Članak 21.**

Članak 60. se briše, a iza njega slijedi članak 57. i 58. U članku 58. stavak 3. postaje stavak 4., stavak 4. postaje stavak 5. te se ubacuje novi stavak 3. koji glasi: ,,Izbori za tijela općinskih i gradskih organizacija te županijskih organizacija i Gradske organizacije Grada Zagreba raspisuju se u roku od 120 dana nakon provedenih lokalnih odnosno regionalnih izbora’’.

**Članak 22.**

Članak 62.a postaje članak 59, a, članak 63. postaje članak 60. uz nastavljanje slijeda numeracije.

**Članak 23.**

Članak 65.a postaje članak 62.a te glasi: ,,Glavni Odbor Stranke će nakon što Skupština usvoji Izmjene i dopuna Statuta utvrditi pročišćeni tekst Statuta s izmijenjenom numeracijom članaka.’’.

Predsjednik Radnog predsjedništva Skupštine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Nenad Predovan**